OpenLLM-France/wikimedia huggingface dataset:
# NEC Corporation

NEC Corporation (Nippon Denki Kabushiki Gaisha, TYO: 6701), és una companyia multinacional japonesa de TIC, amb seu a Minato, Tòquio (Japó). NEC, que forma part del Grup Sumitomo, proporciona tecnologia de la informació (TIC) i solucions de xarxa per a empreses, proveïdors de serveis de comunicacions i el govern.
L'empresa va utilitzar el nom Nippon Electric Company, Limited abans de canviar la seva marca comercial el 1983, encara segueix sent coneguda sota el nom complet al Japó. Com a fabricant de xips, NEC Semiconductors està entre els 20 principals fabricants de semiconductors a tot el món.

## Referències

* ↑ «Corporate Profile» (en anglès). NEC. [Consulta: 21 octubre 2010].
* ↑ «IC Insights Names Top 20 Semicon Sales Leader in 1H» (en anglès). PCB007, 03-08-2010. [Consulta: 21 octubre 2010]. «Although Renesas and NEC did not officially merge until April 1, 2010, for ease of comparison, IC Insights combined the two companies' semiconductor sales for all of 2009 and 1Q10. As shown, the "new" Renesas went from being ranked 4th in 2009 to 6th in 1H10.»

## Enllaços externs

* NEC Global Gateway (anglès)
# Maldito Records

Maldito Records és una discogràfica independent creada l'any 1998 a la ciutat de València. Publica treballs artístics de gèneres musicals com el rock, el punk, el heavy metal o l'ska. La discogràfica també ha editat àlbums musicals de grups internacionals com The Toy Dolls.

## Artistes i grups de Maldito Records

| Benito Kamelas Betagarri Berri Txarrak Boikot Che Sudaka Chivi Dakidarría Decibelios Disidencia Ebri Knight El Drogas El Kanka El Reno Renardo El Último Ke Zierre Escuela de Odio Eskorzo Gatillazo | Gondwana Habeas Corpus Hamlet Hira Iratxo Kaotiko Koma Ktulu La Banda Trapera del Río La Gossa Sorda La Polla La Pulquería La Vela Puerca Lendakaris Muertos Leo Jiménez Los de Marras Los Inhumanos | Mafalda Malos Vicios Maniática Narco O'funk'illo Obus Porretas Potato Radiocrimen Reincidentes Saratoga Saurom Segismundo Toxicómano Sergent Garcia Sherpa Ska-P Skalariak | Skaparapid Skunk D.F. Soziedad Alkoholika Tako Talco The Kluba The Locos The Meas The Toy Dolls Tierra Santa Todos Tus Muertos Trashtucada VaDeBo Vertigen WarCry |

## Referències

* ↑ «Información del sello». Musikaze.com. [Consulta: 15 setembre 2011].
* ↑ «Maldito Records – Libro 25º Aniversario – Metalcry.com :: Tu Web de Rock y Metal» (en castellà). [Consulta: 14 setembre 2024].
* ↑ Caro, Javier. «Maldito Records: 25 años de una discográfica única» (en castellà), 29-11-2023. [Consulta: 14 setembre 2024].
* ↑ Fuset, Joan. «Maldito Records celebra en gran el seu XX aniversari». Tresdeu, 13-03-2018. [Consulta: 24 juny 2020].
# Pomacentrus milleri

Pomacentrus milleri és una espècie de peix de la família dels pomacèntrids i de l'ordre dels perciformes.

## Morfologia

Els mascles poden assolir els 7,5 cm de longitud total.

## Distribució geogràfica

Es troba al nord d'Austràlia.

## Referències

* ↑ BioLib
* 1 2 FishBase (anglès)

## Bibliografia

* Allen, G.R., 1991. Damselfishes of the world. Mergus Publishers, Melle, Alemanya. 271 p.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Winston Churchill (1620-1688)

Sir Winston Churchill FRS (18 d'abril de 1620 – 26 de març de 1688), conegut com el Coronel Cavaller, va ser un militar, historiador i polític anglès. Va ser pare de John Churchill, 1r Duc de Marlborough, així com un avantpassat del seu tocai del segle xx, el Primer Ministre Sir Winston Churchill.
Churchill era fill de John Churchill, un advocat, i de la seva esposa Sara Winston, filla de Sir Henry Winston. Els Churchills formaven part d'una antiga família de Dorset. Va estudiar al St John's College, Oxford, però abandonà la universitat sense obtenir cap grau. Churchill va ser un Reialista convençut durant tota la seva vida, sent ferit a la Guerra Civil fent de capità al King's Horse, i després que els Reialistes fossin derrotats, va haver de pagar un rescat de £4,446. Després de la Restauració va exercir de Membre del Parlament per les circumscripcions de Weymouth i Melcombe Regis entre 1661 i 1679 i per Lyme Regis entre 1685 i 1688. Churchill també exercí com a Comissionat del Tribunal de Reclamacions Irlandès entre 1662 i 1668 i Controlador Júnior del Gabinet de la Roba Verda entre 1664 i 1679. Va ser fet cavaller el 1664 i nomenat Membre de la Royal Society aquell mateix any. Publicà una història dels reis d'Anglaterra titulat "Divi Britannica, sent una referència sobre les Vides de tots els Reis de l'Illa, des de l'any del Món 2855 fins a l'any de Gràcia 1660".
El 1643 es casà amb Elizabeth Drake, filla de Sir John Drake. Van tenir 12 fills, dels quals només 5 van sobreviure a la infància. Quatre d'ells van adquirir distincions. L'anteriorment mencionat John esdevingué un famós comandant militar, rebent el Ducat de Marlborough; Charles, que esdevindria tinent general de l'Exèrcit; George, que seria almirall de la Royal Navy, i Arabella, que va ser amant de Jaume II i mare de quatre dels seus fils. Winston Churchill va morir al març de 1688, als 67 anys.

## Referències

* Stephen, Sir Leslie; Lee, Sir Sidney (editors). The Dictionary of National Biography, From the Earliest Times to 1900: Volume IV Chamber-Craigie. Oxford University Press.
# Union (Oregon)

Union és una població dels Estats Units a l'estat d'Oregon. Segons el cens del 2000 tenia 1.926 habitants.

## Demografia

Segons el cens del 2000, Union tenia 1.926 habitants, 766 habitatges, i 550 famílies. La densitat de població era de 298,6 habitants per km².
Dels 766 habitatges en un 30,5% hi vivien nens de menys de 18 anys, en un 59,5% hi vivien parelles casades, en un 9% dones solteres, i en un 28,1% no eren unitats familiars. En el 24% dels habitatges hi vivien persones soles el 12,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,51 i el nombre mitjà de persones que vivien en cada família era de 2,97.
Per edats la població es repartia de la següent manera: un 26% tenia menys de 18 anys, un 6% entre 18 i 24, un 24,5% entre 25 i 44, un 25,4% de 45 a 60 i un 18,2% 65 anys o més.
L'edat mediana era de 41 anys. Per cada 100 dones de 18 o més anys hi havia 89,6 homes.
La renda mediana per habitatge era de 28.529$ i la renda mediana per família de 34.286$. Els homes tenien una renda mediana de 32.148$ mentre que les dones 16.776$. La renda per capita de la població era de 14.406$. Aproximadament el 12,2% de les famílies i el 13% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Union». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Union». American Fact Finder. Oficina del Cens dels Estats Units, 12-01-2010.
# William Amaral de Andrade

William Amaral (Rio de Janeiro, 27 de desembre de 1967) és un exfutbolista brasiler que jugava de defensa. Ha militat en equips brasilers, portuguesos, francesos i espanyols. Va guanyar dues lligues de Portugal (90/91) i (93/94), així com una Copa (92/93).
# Prefecte de la flota

Un prefecte de la flota (en llatí Praefectus classis) era el comandant d'una flota romana en temps de la República. Manava als praefecti navium, comandants de les diverses naus.(Livi,).
A l'establiment de l'Imperi Romà, August va nomenar per primer cop dos oficials permanents amb aquest títol, un amb residència a Ravenna a la mar Adriàtica, i un altre a Misenum a la mar Tirrena, cadascun dirigint una flota. Els prefectes de la flota eren de rang eqüestre, i de vegades lliberts de confiança, segons diu Tàcit.

## Referències

* ↑ Titus Livi. Ab Urbe Condita, XXVI, 48; XXXVI, 42
* ↑ Tàcit. Annals, XIV, 3
* ↑ Smith, William (ed.). «Praefectus classis». A Dictionary of Greek and Roman Antiquities (1890). [Consulta: 10 maig 2022].
# Museu Tèxtil

«Museu Tèxtil» té aquests significats:
* El Centre de Documentació i Museu Tèxtil de Terrassa
* El Museu de l'Estampació Tèxtil de Premià de Mar
* El Museu Tèxtil i d'Indumentària de Barcelona
# Lèmur ratolí del Sambirano

El lèmur ratolí del Sambirano (Microcebus sambiranensis) és una espècie de lèmur pertanyent a la família dels quirogalèids. És una espècie petita del gènere Microcebus (lèmurs ratolí) que fou descoberta recentment. Com totes les espècies de lèmur, és endèmica de Madagascar, on viu al nord-est de l'illa. El lèmur ratolí del Sambirano fou descrit juntament amb el lèmur ratolí de Berthe i el lèmur ratolí rogenc.
# Pomacentrus nigromanus

Pomacentrus nigromanus és una espècie de peix de la família dels pomacèntrids i de l'ordre dels perciformes.

## Morfologia

Els mascles poden assolir els 9 cm de longitud total.

## Distribució geogràfica

Es troba a Indonèsia, les Filipines, Palau, Austràlia Occidental, Papua Nova Guinea, Salomó i Vanuatu.

## Referències

* ↑ BioLib
* 1 2 FishBase (anglès)

## Bibliografia

* Allen, G.R., 1991. Damselfishes of the world. Mergus Publishers, Melle, Alemanya. 271 p.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Can Vila (Sant Martí de Llémena)

Can Vila és una obra de Sant Martí de Llémena (Gironès) inclosa a l'Inventari del Patrimoni Arquitectònic de Catalunya.

## Descripció

És un conjunt format per la pallissa i la masia. El primer és molt senzill i molt modificat. Davant té l'era. La masia és de planta irregular, de planta baixa i un pis, teulat a dues aigües i carener perpendicular a la façana principal. Realitzada en pedra sense arrebossar.
L'accés es produeix per una mena de pati al que s'hi accedeix per una porta de llinda plana de fusta. Al costat esquerre, un cop entrat, hi ha un pou semicircular adossat a la tanca. A mà dreta hi ha el cobert d'eines, més actual. La façana principal té una porta de modillons per anar a les quadres, que són de planta baixa i estan situades al costat dret de la façana, igual que un cos sobresortit amb el mateix pendent que el teulat i amb badius de pilar quadrat al mig de la planta superior. La masia presenta una escala de construcció més recent, que porta al primer pis.
La resta de façanes tenen composició diversa de finestres de llinda planera, alguna de modillons i de llinda recta. La façana principal en té dos de modillons al primer pis.

## Referències

* 1 2 3 «Mas Vila». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 26 febrer 2017].
# Winston Groom

Winston Francis Groom, Jr. (Washington DC, EUA, 23 de març de 1983 – Fairhope, EUA, 17 de setembre de 2020) fou un escriptor, guionista i historiador estatunidenc, conegut per ser l'autor de la novel·la Forrest Gump en què es basa la famosa pel·lícula del mateix títol, Forrest Gump.

## Obra
### Novel·les

* Better Times Than These (1978);
* As Summers Die (1980);
* Forrest Gump (1986);
* Gone the Sun (1988);
* Gump and Co. (1995);
* Such a Pretty, Pretty Girl (1998);
* El Paso (2016);

### No ficció

* Conversations with the Enemy: the story of P.F.C. Robert Garwood (1982, amb Duncan Spencer);
* Shrouds of Glory: From Atlanta to Nashville: The Last Great Campaign of the Civil War (1995);
* The Crimson Tide: An Illustrated History of Football at the University of Alabama (2002);
* A Storm in Flanders: The Triumph and Tragedy on the Western Front (2002);
* 1942: The Year that Tried Men's Souls (2004);
* Patriotic Fire: Andrew Jackson and Jean Laffite at the Battle of New Orleans (2006);
* The Crimson Tide: The Official Illustrated History of Alabama Football, National Championship Edition (2010);
* Kearny's March: The Epic Creation of the American West, 1846-1847 (2011);
* Ronald Reagan: Our 40th President (2012);
* The Aviators: Eddie Rickenbacker, Jimmy Doolittle, Charles Lindbergh, and the Epic Age of Flight (2013);
* The Generals: Patton, MacArthur, Marshall, and the Winning of World War II (2015);
* The Allies: Roosevelt, Churchill, Stalin, and the Unlikely Alliance That Won World War II (2018);

## Referències

* ↑ Thornton, William. «‘Forrest Gump’ author Winston Groom dead at 77» (en anglès). Alabama Media Group, 17-09-2020. «died Thursday ... This post was corrected Sept. 18 to give the correct date of death.»
* ↑ Staff, WBRC. «’Forrest Gump’ writer Winston Groom dies» (en anglès americà). [Consulta: 18 setembre 2020].
* ↑ «Winston Groom» (en anglès). [Consulta: 13 agost 2019].
* ↑ Fordy, Tom «Hero, idiot, patriot: meet Winston Groom, the chocolate-hating author behind Forrest Gump» (en anglès). The Telegraph, 04-07-2019. ISSN: 0307-1235.
* ↑ Alexander, Bryan. «'Forrest Gump' at 20: What would he witness today?» (en anglès). [Consulta: 13 agost 2019].
* ↑ «Winston Groom Book List - FictionDB». [Consulta: 13 agost 2019].
# Turanosa

La D-(+)-turanosa és un disacàrid reduït amb el nom sistemàtic d'α-D-glucopiranosil-(1→3)-α-D-fructofuranosa. És un anàleg de la sacarosa no metabolitzable per les plantes superiors, però pot entrar a la cèl·lula mitjançant els transportadors per la sacarosa on actua en processos de senyalament intracel·lular. A més, sembla estar involucrat en transducció de senyals i pot ser utilitzada en su forma D-(+)-turanosa com a font de carboni per molts organismes, incloent un gran nombre de bacteris i fongs.

## Referències

* ↑ Sinha, A.K., et al., Metabolizable and non-metabolizable sugars activate different signal transduction pathways in tomato. Plant Physiol. 128, 1480-1489, (2002)
* ↑ Gonzali, S., et al., A turanose-insensitive mutant suggests a role for WOX5 in auxin homeostasis in Arabidopsis thaliana. Plant J. 44, 633-645, (2005)
* ↑ Sivitz, A.B., et al., Arabidopsis sucrose transporter AtSUC9. High-affinity transport activity, intragenic control of expression, and early flowering mutant phenotype. Plant Physiol. 143, 188-198, (2007)
* ↑ Loreti, E., et al., Glucose and disaccharide-sensing mechanisms modulate the expression of α-amylase in barley embryos. Plant Physiol. 123, 939-948, (2000)
* ↑ T2754 D Turanose ≥98%
# Volta a Astúries 2019

La Volta a Astúries 2019, 62a edició de la Volta a Astúries, es va disputar entre el 3 i el 5 de maig de 2019 sobre un recorregut de 469,3 km repartits entre tres etapes. La cursa formava part del calendari de l'UCI Europa Tour 2019, amb una categoria 2.1.
El vencedor final fou l'equatorià Richard Carapaz (Movistar Team), que d'aquesta manera aconseguia la segona victòria consecutiva en aquesta cursa. L'acompanyaren al podi Krists Neilands (Israel Cycling Academy) i Aleksandr Vlàssov (Gazprom-RusVelo).

## Equips participants

En aquesta edició hi prendran part 16 equips:

## Etapes

| Etapa | Data | Ciutats d'etapa | type | Distància (km) | Vencedor de l'etapa | Líder de la general |
| 1a etapa | 3 de maig | Oviedo – La Pola | etapa de mitja muntanya | 179,2 | Carlos Quintero | Carlos Quintero |
| 2a etapa | 4 de maig | Soto Ribera – Cangas del Narcea | etapa de muntanya | 171,1 | Richard Carapaz Montenegro | Richard Carapaz Montenegro |
| 3a etapa | 5 de maig | Cangas del Narcea – Oviedo | etapa de mitja muntanya | 119 | Edgar Pinto | Richard Carapaz Montenegro |

### Etapa 1

Font: ProCyclingStats :
Font: ProCyclingStats :

### Etapa 2

Font: ProCyclingStats :
Font: ProCyclingStats :

### Etapa 3

Font: ProCyclingStats :

## Classificació final

Font: ProCyclingStats :

## Referències

* ↑ «Richard Carapaz gana por segunda vez la Vuelta Ciclista a Asturias». El Mundo Deportivo, 05-05-2019 [Consulta: 6 maig 2019].

## Enllaços externs

* (castellà) Web oficial
# Museu Torres García

El Museu Torres García (castellà: Museo Torres García) és un museu ubicat a Montevideo, la capital de l'Uruguai.
El museu, dedicat al pintor uruguaianocatalà Joaquim Torres-Garcia, es troba des de 1990 al barri de la Ciudad Vieja, és a dir, al nucli antic de la ciutat al Peatonal Sarandí 683, en un edifici de cinc pisos d'estil art déco. És públic i d'accés gratuït. El MTG va començar a funcionar l'any 1949 per iniciativa de la vídua de Torres-Garcia, l'artista barcelonina Manolita Piña.
El 1986 es va crear la Fundació Torres García, també presidida per la vídua de l'artista i amb la participació dels seus fills August i Olimpia. A través d'un conveni amb la Generalitat de Catalunya i l'Estat Uruguaià va ser possible la reobertura del museu.
La filla gran del pintor, Olimpia Torres Piña, va ser presidenta de la Fundació Torres García fins a la seva defunció en 2007.

## Sales

* Botiga del Museu, planta baixa. Publicacions pròpies especialitzades, cartells, postals, artesanies.
* Teatre del Museu, subsòl.
A les seves instal·lacions hi ha pintures de Torres-Garcia, imatges abstractes i cubistes, i retrats de Beethoven i Mozart.
El museu ofereix un servei de visites guiades en espanyol i anglès per a grups adults, uruguaians o estrangers. I també tallers didàctics. Accessibilitat: el Museu compta amb un ascensor per accedir a totes les seves plantes, apropiat per a persones amb discapacitats físiques.

## Arxiu

L'arxiu custodia els documents de la institució i dona servei a investigadors. En aquests moments es troba en marxa un procés de digitalització per garantir la conservació del seu patrimoni documental. Per accedir com a investigador es necessita comprovant de la institució que es representa. El material disponible inclou la correspondència de Torres García, manuscrits, premsa i revistes de l'època, catàlegs, i altres documents. Per consultar l'arxiu cal concertar una cita prèviament.

## Referències

* ↑ Di Maggio, Nelson. Artes Visuales en Uruguay: diccionario crítico, 2013. ISBN 978-9974-99-156-9.
* 1 2 Encyclopedia of Latin American and Caribbean art de Jane Turner (anglès)
* ↑ Museo Torres García. «Teatro del Museo». Arxivat de l'original el 2010-03-11. [Consulta: 28 febrer 2010].
* ↑ Museo Torres García. «Talleres Didácticos». Arxivat de l'original el 13 de desembre 2009. [Consulta: 13 agost 2017].

## Enllaços externs

* Pàgina web oficial del Museu Torres García Arxivat 2010-12-08 a Wayback Machine. (castellà)
# Malerèt de Boçac

Malerèt de Boçac (en francès Malleret-Boussac) és una localitat i comuna de França, a la regió de la Nova Aquitània, departament de la Cruesa. La seva població al cens de 1999 era de 229 habitants. Està integrada a la Communauté de communes du Pays de Boussac.

## Demografia

Evolució demogràfica :
| 1968 | 1975 | 1982 | 1990 | 1999 |
| 447 | 350 | 294 | 268 | 229 |

## Administració

Llista d'alcaldes :
| Període | Identitat | Partit |
| 2001-2008 | Michel Carat | Divers droite |
| 2008- | Catherine Graveron | |

## Referències

* ↑ Toponímia occitana Arxivat 2016-03-03 a Wayback Machine. a lemosin.net.
# Posinomi

Un posinomi és una funció de la forma:
    $F(x_{1},x_{2},\dots ,x_{n})=\sum _{k=1}^{K}c_{k}x_{1}^{a_{1k}}\cdots x_{n}^{a_{nk}}$
on totes les variables $x_{i}$ i coeficients $c_{k}$ són nombres reals positius, mentre que els exponents $a_{ik}$ són nombres reals. Els posinomis són tancats sota les operacions de suma, multiplicació i escalat no negatiu.
Per exemple,
    $F(x_{1},x_{2},x_{3})=2.7x_{1}^{2}x_{2}^{-1/3}x_{3}^{0,7}+2x_{1}^{-4}x_{3}^{2/5}$
és un posinomi.
Els posinomis no són el mateix que els polinomis de diverses variables, malgrat que es poden definir amb la mateixa fórmula. D'una banda, els coeficients i les variables d'un posinomi han de ser nombres reals positius (o zero), mentre que els coeficients i les variables d'un polinomi són nombres reals qualssevol. D'altra banda, els exponents dels posinomis són nombres reals qualsevol, i en canvi els exponents dels polinomis han de ser nombres naturals.

## Referències

* ↑ Hamdy A. Taha. Investigación de Operaciones. Pearson Educación, 1 octubre 2004, p. 752–. ISBN 978-970-26-0498-3 [Consulta: 10 juliol 2012].

## Enllaços externs

* S. Boyd, S. J. Kim, L. Vandenberghe, and A. Hassibi - Optimization and Engineering, 8(1):67-127, 2007., A Tutorial on Geometric Programming
* S. Boyd, S. J. Kim, D. Patil, and M. Horowitz Digital Circuit Optimization via Geometric Programming
* Stephen P. Boyd, Seung-Jean Kim, Dinesh D. Patil, Mark A. Horowitz, Optimització de circuits via programació geomètrica.
# Vol 3159 de Daallo Airlines

El vol Daallo Airlines 3159 fa referència a l'explosió del vol 3159 d'un avió de la companyia Dallo Airlines que va tenir lloc el 2 de febrer del 2016 i que havia de fer el trajecte de Somàlia a Djibouti. L'avió va rebentar cinc minuts després d'haver enlairat de Mogadiscio, a Somàlia, degut a una explosió a bord, que va provocar l'obertura del fuselatge. Segons pot confirmar la premsa, l'exposició fou deguda a la col·locació de dinamita o bé per una avaria mecànica. En el vol hi viatjaven 74 passatgers, que van poder ser traslladats a l'Airbus A321-100, però obligant el tancament de l'aeroport. L'Agència Nacional d'Intel·ligència i Seguretat va iniciar una investigació per determinar-ne millor els fets.
El forat del tren de fuselatge provocat per l'explosió va succionar a una persona a l'exterior, les restes de la qual van ser trobades a uns 30 quilòmetres al nord-est de Mogadiscio. Dues persones més van resultar lleument ferides.

## Referències

* 1 2 «Somalia afirma que la explosión en el avión comercial fue un atentado» (en castellà), 05-02-2016. [Consulta: 7 febrer 2016].
* ↑ «Somali authorities identify suspect in jetliner blast» (en anglès). CNN. [Consulta: 7 febrer 2016].
# Tití de coll negre

El tití de coll negre (Leontocebus nigricollis) és una espècie de mico de la família dels cal·litríquids que viu a Sud-amèrica, concretament al Brasil, Colòmbia, l'Equador i el Perú.

## Referències

* Defler & Rodríguez-M (2003). Saguinus nigricollis. Llista Vermella de la UICN, Unió Internacional per a la Conservació de la Natura, 2006. Consultat el 10-05-2008 (en anglès).

## Enllaços externs

* Estratègies comunicatives d'aquest mico. (anglès)
# Worthing

* Aquest article tracta sobre la ciutat anglesa. Vegeu-ne altres significats a «Worthing (desambiguació)».
Worthing és un poble del districte de Worthing, West Sussex, Anglaterra. Té una població de 113.221 habitants i districte de 108.605. Al Domesday Book (1086) està escrit amb la forma Mordinges/Ordinges.

## Referències

* ↑ (anglès)«Worthing». City Population. [Consulta: 23 juny 2018].
* ↑ (anglès)«Worthing». City Population. [Consulta: 23 juny 2018].
* ↑ (anglès)«Sussex Q-Z». The Domesday Book Online. [Consulta: 23 juny 2018].